《同韩倬次雪声远登快风阁兼寄怀绎堂》
清代·沈自南

秋来杰阁共登临，极浦遥山入望深。吴苑弟兄欣聚首，梁园宾客最关心。

蒹葭拂浪浑如雪，橘柚垂烟半似金。指点江乡尽图画，迟君墨妙一题襟。

作者简介：江南吴江人，字留侯。顺治九年进士。官山东蓬莱知县，遭劾罢归。有《艺林汇考》、《历代纪事考异》、《乐府笺题》。